।।4.30।।प्राणापानयोर्गती श्वासप्रश्वासौ निरुध्य किं कुर्वन्तीत्यपेक्षायामाह  किञ्चेति। प्राणापानगतिनिरोधरूपं कुम्भकं कृत्वा पुनःपुनर्वायुजयं कुर्वन्तीत्यर्थः। आहारस्य परिमितत्वं हितत्वमेध्यत्वोपलक्षणार्थम्। प्राणानां प्राणेषु होममेव विभजते  यस्येति। जितेषु वायुभेदेष्वजितानां तेषां होमप्रकारं प्रकटयति  ते तत्रेति। प्रकृतान्यज्ञानुपसंहरति  सर्वेऽपीति।